text: Dagplejere lærer førstehjælp
  17 juni 2013 kl. 15.06
  Dagplejere i Vejen kommune er i aften på førstehjælpskursus. Det er frivilligt, men flere mener, at det skal være lovpligtigt, når man passer børn.
  En tragisk ulykke i en dagpleje i Holsted betød døden for en et-årig dreng. Dagplejeren havde for ganske nylig taget et førstehjælpskursus, og der er intet der tyder på at hun har handlet forkert.
  Men på baggrund af den tragiske ulykke handler kommunen resolut.
  - Dagplejerne er meget berørte af ulykken. Derfor vil de gerne på et førstehjælpskursus hurtigst muligt.
  Som det er i dag er der ingen lovkrav om, at hverken dagplejere eller pædagoger skal have kurser i førstehjælp. Det betyder, at kommunerne ikke har sat penge af til den slags kurser for de ansatte, som beskæftiger sig med børn. Et lovkrav, som bl.a. Røde Kors og fagforbundet FOA i flere år har opfordret politikerne til at gennemføre.
  TV SYD er med på kurset i Vejen kl. 19.30.
  